आज पार्टी मुख्यालय पर पत्रकार बन्धुओं से अनौपचारिक वार्ता में मौर्य के बयान पर प्रतिक्रिया व्यक्त करते हुये दुबे ने कहा कि उ0प्र0 में गोरखपुर, फूलपुर कैराना और नूरपुर के उपचुनाव से महागठबंधन की प्रक्रिया शुरू हो चुकी है और यहां की जनता ने भारतीय जनता पार्टी की नीति और नेतृत्व दोनो को ठुकराने का काम किया है। प्रदेश की जनता केन्द्र और प्रदेश की भाजपा सरकारों के जुमलों से तंग आकर इसे बदलने का मन बना चुकी है जिसकी शुरूआत उपचुनाव से हो चुकी है। और 2019 में देश में बडा गठबंधन बनेगा जो भाजपा का सफाया करने में कामयाब होगा। उन्होंने कहा कि भारतीय जनता पार्टी की केन्द्र व राज्य सरकारों ने जनता से किये गये वादों में एक भी पूरा नहीं कर पायी उसका झूठ जनता की अदालत में खुल चुका है। किसान, मजदूर, गरीब नौजवान मंहगाई की मार से त्राहि त्राहि कर रहा है।